Гепидска краљевина
Гепидска краљевина је назив за државу која је постојала у средњој Европи између 5. и 6. века. Основали су је Гепиди, народ германског порекла. Пре стварања краљевине, Гепиди су били под влашћу Хунског каганата, али су, победивши Хуне у бици на реци Недао 454. године, збацили хунску власт и створили сопствену државу.

Историја 
Гепидска краљевина је првобитно обухватала просторе источно од реке Тисе и северно од реке Дунав, а са Римским царством је склопила частан мир. Краљевина потом проширује своју територију на запад, заузимајући Срем, Бачку и северно Потисје. Уследила су ривалства са Остроготима, при чему Гепиди губе битке и бивају потиснути из Срема.

Гепидска краљевина зенит достиже око 537. године када поново заузима Срем, као и околину Београда. Град Сирмијум (данашња Сремска Митровица) постаје средиште гепидске државе, а гепидски краљ Кунимунд ковао је златнике у овом граду. У свом највећем обиму Гепидска краљевина је обухватала делове данашње Србије, Румуније, Мађарске, Бугарске, Хрватске, Словачке и Украјине.

Византијско царство се 546. године удружује са Лангобардима (познатим и као Ломбарди) да би победило Гепиде. Гепиди су слабили у борби са Лангобардима, који су се, након пада краљевине Острогота, населили на просторе данашње Славоније, северне Босне и западне Мађарске. Тиме се отварао простор продору Словена и Авара. Године 552. Лангобарди су поразили Гепиде у једној бици, али непријатељства су се настављала.

Лангобарди позивају Аваре да им помогну у борби против Гепида. Авари су то учинили са таквим успехом и суровошћу да су Лангобарди, уплашени новим савезницима, отишли према Апенинском полуострву (зауставили су се у данашњој Ломбардији, којој су дали име). Авари су тиме коначно поразили и поробили Гепиде 567. године, отворивши потпуно простор продору Словена. Након пада Гепидске краљевине, њене територије су подељене између Аварског каганата и Византије.

Краљеви 
 Ардарих (око 454)
 Трапстила (око 488)
 Трасерих (око 504)
 Турисинд (549-552)
 Кунимунд (око 560)

Види још 
 Гепиди

Референце

Литература

Спољашње везе 
 Мапа краљевине

Бивше државе Европе
Историја Србије у средњем веку
Историја Војводине у средњем веку
Историја Срема
Историја Бачке
Историја Баната
Историја Румуније у средњем веку
Историја Мађарске у средњем веку
Историја Хрватске у средњем вијеку
Историја Словачке у средњем веку
Историја Украјине у средњем веку
Историја Бугарске у средњем веку
Гепиди
Гепидска краљевина је назив за државу која је постојала у средњој Европи између и века . Основали су је Гепиди , народ германског порекла . Пре стварања краљевине , Гепиди су били под влашћу Хунског каганата , али су , победивши Хуне у бици на реци Недао године , збацили хунску власт и створили сопствену државу . Историја Гепидска краљевина је првобитно обухватала просторе источно од реке Тисе и северно од реке Дунав , а са Римским царством је склопила частан мир . Краљевина потом проширује своју територију на запад , заузимајући Срем , Бачку и северно Потисје . Уследила су ривалства са Остроготима , при чему Гепиди губе битке и бивају потиснути из Срема . Гепидска краљевина зенит достиже око године када поново заузима Срем , као и околину Београда . Град Сирмијум ( данашња Сремска Митровица ) постаје средиште гепидске државе , а гепидски краљ Кунимунд ковао је златнике у овом граду . У свом највећем обиму Гепидска краљевина је обухватала делове данашње Србије , Румуније , Мађарске , Бугарске , Хрватске , Словачке и Украјине . Византијско царство се године удружује са Лангобардима ( познатим и као Ломбарди ) да би победило Гепиде . Гепиди су слабили у борби са Лангобардима , који су се , након пада краљевине Острогота , населили на просторе данашње Славоније , северне Босне и западне Мађарске . Тиме се отварао простор продору Словена и Авара . Године Лангобарди су поразили Гепиде у једној бици , али непријатељства су се настављала . Лангобарди позивају Аваре да им помогну у борби против Гепида . Авари су то учинили са таквим успехом и суровошћу да су Лангобарди , уплашени новим савезницима , отишли према Апенинском полуострву ( зауставили су се у данашњој Ломбардији , којој су дали име ) . Авари су тиме коначно поразили и поробили Гепиде године , отворивши потпуно простор продору Словена . Након пада Гепидске краљевине , њене територије су подељене између Аварског каганата и Византије . Краљеви Ардарих ( око Трапстила ( око Трасерих ( око Турисинд Кунимунд ( око Види још Гепиди Референце Литература Спољашње везе Мапа краљевине Бивше државе Европе Историја Србије у средњем веку Историја Војводине у средњем веку Историја Срема Историја Бачке Историја Баната Историја Румуније у средњем веку Историја Мађарске у средњем веку Историја Хрватске у средњем вијеку Историја Словачке у средњем веку Историја Украјине у средњем веку Историја Бугарске у средњем веку Гепиди